Publication: Magyar Közlöny
Issue: MK-2008-27 (Year: 2008, Number: 27)
Era: 2004-2010
Section: A többször módosított 18/1998. (VI. 3.) NM rendelet
Paragraph Index: 553

b) H-B-VAX PRO – felnõtteknek és serdülõknek 16 éves kortól 10 µg/1 ml; – dializálandó (dializált) betegeknek 40 µg/1 ml. Mindkét oltóanyag esetében az elsõ oltást követõen egyhónapos intervallummal kell adni a másodikat, majd az elsõ oltást 6 hónappal követõen a 3. oltást. Gyorsított alapimmunizálási séma (0., 1., 2. hónap) alkalmazása esetén az utolsó oltástól számított 12 hónap múlva egy emlékeztetõ oltás beadása szükséges. Kivételes esetekben, pl. utazás esetén, amikor nincsen elegendõ idõ a fenti sémák egyikére sem, akkor 18 éves kortól lehet a 0., 7., 21. napon az elsõ három részoltást adni, amelyet egy év múlva egy emlékeztetõ oltás követ. Az oltóanyagokat orvosi vényre lehet megvásárolni. A közegészségügyi érdekû és a Módszertani Levél korábbi fejezetében részletezett indikációkon kívül a következõ személyek számára javasolt az oltás: – szexuális szokásuk, magatartásuk, életvitelük miatt fokozott fertõzési veszélynek kitettek számára (szexuális partnereiket gyakran váltók, prostituáltak, nemi betegségben ismételten megbetegedettek, homoszexuális férfiak stb.); – intravénás kábítószer-használók; – onko-hematológiai betegek; – krónikus hepatitis C vírushordozó személyek; – azon külföldi országokba utazóknak, ahol a hepatitis B elõfordulása jelentõs és a látogató hosszabb idõt tölt az adott országban.

Source: https://magyarkozlony.hu/hivatalos-lapok/d8cdd5c43248697cd570e6add76a196212ba4648/dokumentumok/d54c5b31dfd787b13bb8ae327268a0f4ffbc288a/letoltes